PATVIRTINTA

Joniškio „Aušros“ gimnazijos

direktoriaus 2023 m. rugpjūčio 31 d.

įsakymu Nr. V-54

Ugdymo plano 2023 – 2025 metams

11 priedas

**1. Mokinių ugdymas karjerai vykdomas vadovaujantis:**

1.1. Lietuvos Respublikos Švietimo įstatymo 18 straipsniu „Profesinis orientavimas ir švietimo informacinė pagalba“ , 2023-07-06 redakcija, patvirtinta Nr. XIV-2097,

1.2. Rekomendacijomis dėl karjeros specialistų funkcijų ir profesinio orientavimo paslaugų teikimo švietimo įstaigose (patvirtinta Lietuvos Respublikos švietimo, mokslo ir sporto ministro 2022 m. rugpjūčio 31 d. įsakymu Nr. V-1334).

1.3. Bendrojo ugdymo mokyklų ir profesinio mokymo įstaigų mokinių ugdymo karjerai modeliu (Lietuvos mokinių neformaliojo švietimo centras)

**2. Ugdymo karjerai organizavimas:**

2.1.Sudaryti sąlygas visiems mokiniams ugdytis karjeros kompetencijas (žinias, gebėjimus ir nuostatas apie save, mokymosi, saviraiškos ir darbo galimybes, karjeros sprendimų priėmimą, karjeros planavimą, derinimą su kitomis gyvenimo sritimis ir saviraišką), kurios yra svarbios norint sėkmingai pasirinkti mokymosi kryptį, profesiją ar darbo veiklą, pereiti iš mokymo aplinkos į darbo aplinką, darbo aplinkos viduje, taip pat tolesnei profesinei raidai ir mokymuisi.

2.1.1. **informavimas karjerai** – rinkti, teikti ir vertinti informaciją, reikalingą planuojant karjerą, renkantis mokymąsi, studijas, profesinės veiklos sritį ar darbą (informaciją apie švietimo ir mokslo institucijas, priėmimo taisykles, studijų ir mokymo programas, kvalifikacijas, profesijas, darbo rinką (profesinės karjeros galimybes ir kt.). Šioje veikloje naudojamos įvairios specializuotos interneto svetainės, spausdinti leidiniai, žinynai, organizuojami susitikimai su įvairių universitetų ir kolegijų atstovais, išvykos į studijų mugę, išvykos į atvirų durų dienas;

2.1.2. **profesinis veiklinimas** – supažindinti mokinius su profesijomis ir darbo formomis, organizuoti mokinių veiklą naudojant realaus ir virtualaus darbo kontekstą ir aplinką, plėtojant mokinių žinias ir įgūdžius apie įvairias darbo veiklos sritis, darbą, įsidarbinimą, darbdavius ir darbuotojus (organizuojama karjeros diena, organizuojami susitikimai su įvairių profesijų atstovais, išvykos į įmones, įstaigas, organizacijas ir pan.);

2.1.3. **konsultavimas karjerai** – teikti pagalbą mokiniams planuojant karjerą,

renkantis mokymąsi, studijas, profesinės veiklos sritį ar darbą, sprendžiant karjeros trikdžių problemas: pažinti ir įvertinti individualias savybes, profesijos ypatumus, karjeros galimybes, situaciją darbo rinkoje ir kt.;

2.1.4. ugdymo karjerai veiklas vykdo klasių vadovai, įvairių dalykų mokytojai, psichologas, socialinis pedagogas, karjeros specialistas ir kiti švietimo pagalbą teikiantys specialistai, turintys kompetencijų vykdyti mokinių ugdymą karjerai, siekiant veiksmingiau padėti mokiniams pasirengti gyvenimui ir darbui, pasirinkti mokymosi (studijų) kryptį;

2.1.5. ugdymo karjerai programa įgyvendinama integruojant ją į pagrindinio ir vidurinio ugdymo mokymo turinį;

2.1.6. per visus dalykus integruotai ugdomos bendrosios kompetencijos (mokėjimo mokytis, komunikavimo, pažinimo, socialinė, iniciatyvumo ir kūrybiškumo, asmeninė), reikalingos ir būsimai karjerai - 2 temos per mokslo metus.