PATVIRTINTA

Joniškio „Aušros“ gimnazijos

direktoriaus 2023 m. rugpjūčio 31 d.

įsakymu Nr. V-54

Ugdymo plano 2023 – 2025 metams

5 priedas

**JONIŠKIO„AUŠROS“GIMNAZIJOS**

**GABIŲ MOKINIŲ AKADEMIJOS NUOSTATAI**

**I SKYRIUS**

**AKADEMIJOS NARYSTĖ, STRUKTŪRA IR VALDYMAS**

1.“ACADEMIA” nariai – tai Joniškio „Aušros“ gimnazijos gabūs ir talentingi mokiniai ir mokytojai (organizuojantys ir koordinuojantys mokinių veiklą) susipažinę su akademijos nuostatais ir pareiškę norą dalyvauti “ ACADEMIA” veikloje.

2. “ACADEMIA” narys turi teisę:

2.1. Savanoriškai jungtis prie “ACADEMIA” veiklų.

2.2. Dalyvauti “ACADEMIA” veikloje ir priimti sprendimus.

2.3. Gauti informacinę ir organizacinę pagalbą.

2.4. Savanoriškai išstoti iš “ACADEMIA”, vadovaujantis demokratiškumo principu.

3. “ACADEMIA” narių pareigos:

3.1. Gerbti visų dalyvių orumą;

3.2. Būti aktyviais, kūrybingai ir atsakingai atlikti paskirtą darbą;

3.3. Reguliariai dalyvauti “ACADEMIA” veikloje;

3.4. Garsinti “ACADEMIA” ir gimnazijos vardą.

3.5. Vykdyti savo įsipareigojimus “ACADEMIA” (konsultuojant, bendradarbiaujant, organizuojant renginius ir atstovaujant gimnaziją olimpiadose, projektuose)

3.6. Skatinti “ACADEMIA” veiklą ir kurti tradicijas.

4. Struktūra ir valdymas:

4.1. “ACADEMIA” veiklą organizuoja mokytojų komanda.

4.2. “ACADEMIA” nariai – gabūs ir talentingi “Aušros” gimnazijos mokiniai.

4.3. “ACADEMIA” veikla vykdoma pagal dalykų mokytojų parengtas programas.

4.4. Esant poreikiui organizuojami “ACADEMIA” susirinkimai darbo veiklai aptarti.

4.6. Susirinkimuose gali dalyvauti visi “ACADEMIA” nariai ir jų pakviesti asmenys.

4.7. “ACADEMIA” susirinkimuose bendri nutarimai dėl renginių, veiklos krypčių ar įvairių pasiūlymų priimami pritariant daugumai.

**II SKYRIUS**

**VEIKLOS TIKSLAI IR PRINCIPAI**

5. Joniškio “Aušros” gimnazijos projekto “Gabių mokinių ACADEMIA” (Vėliau tik “ACADEMIA”) pagrindinis tikslas – vienyti šios organizacijos narius, aktyvinti jų bendradarbiavimą siekiant mokslo kokybės, pažangos, novatoriškų sprendimų.

6.”ACADEMIA” veikla orientuota į aktualiausių klausimų svarstymus ir analizę, praktinių veiklų pritaikymą.

7. “ACADEMIA” veikla nukreipta tenkinti gabiųjų mokinių pažintinius – kultūrinius, mokslinius poreikius. Ji skirta didinti mokymosi motyvaciją, teigiamą savęs vertinimą, pasitikėjimą savimi. Gabių mokinių akademija – tai ir vieta, ir procesas kur, turėdami palankią ugdymosi aplinką, mokiniai gali tikslingai suderinti mokymąsi ir prasmingą bei įdomų laisvalaikio leidimą.

8. “ACADEMIA” savo veikloje vadovaujasi demokratiškumo, pilietiškumo, akademinės laisvės, pagarbos, pažiūrų ir nuomonių įvairovės principais.

**III. SKYRIUS**

**NUMATOMI REZULTATAI**

9. Numatoma, kad įgyvendinant programą bus:

9.1. Kaip gabių mokinių “ACADEMIA” veiklos bus planuojami konkursai, debatai, pokalbiai, konsultacijos, laboratoriniai, praktiniai darbai ir projektai.

9.2. Viešinama “ACADEMIA” veikla gimnazijos tinklalapyje, rajono bendruomenei fb, rajoninėje spaudoje.

9.3. “ACADEMIA” mokiniams organizuojama nemokama edukacija.

**IV. SKYRIUS**

**LĖŠŲ POREIKIS**

10. Programos įgyvendinimo priemonės finansuojamos gimnazijos arba iš kitų šaltinių. Lėšos reikalingos ir mokytojų kvalifikacijai kelti.

**V. SKYRIUS**

**BAIGIAMOSIOS NUOSTATOS**

11. Šie nuostatai gali būti keičiami ir/ ar papildomi.

\_\_\_\_\_\_\_\_\_\_\_\_\_\_\_\_\_\_\_\_\_\_