PATVIRTINTA

Joniškio „Aušros“ gimnazijos

direktoriaus 2023 m. rugpjūčio 31 d.

įsakymu Nr. V-54

Ugdymo plano 2023 – 2025 metams

10 priedas

**MOKINIŲ APRANGOS KODO REGLAMENTAS**

**I SKYRIUS**

**BENDROSIOS NUOSTATOS**

1. Mokinių aprangos kodas privalomas Joniškio „Aušros“ gimnazijos I – IV klasių mokiniams.

2. Mokinių aprangos kodo reglamentas ( toliau – Reglamentas) parengtas, remiantis Gimnazijos nuostatais, Gimnazijos darbo tvarkos taisyklių IV skyriaus 98 punktu, Seniūnų tarybos, Gimnazijos tarybos nutarimais.

**II SKYRIUS**

**MOKINIŲ APRANGOS DĖVĖJIMO TVARKA**

3. Mokinių aprangos kodas privalomas:

3.1. nuo rugsėjo 1 d. iki mokslo metų pabaigos;

3.2. pamokų ir pertraukų metu;

3.3. atstovaujant gimnazijai kitose įstaigose bei oficialiuose renginiuose.

4. Mokinių apranga turi būti švari, tvarkinga ir atitikti šiuos reikalavimus:

4.1. gimnazijoje tinka :

\* palaidinės, tvarkingi marškinėliai, megztukai, klasikiniai švarkai;

\* klasikinės kelnės, džinsai, klasikiniai šortai;

\* sijonai, suknelės.

4.2. gimnazijoje netinka:

\* gobtuvai ir kepurės pamokų metu;

\* įvairių stilių atributika (grandinės, plėšyti, nuskarę džinsai);

\* labai atviros iškirptės, pilvo nedengiantys rūbai, paplūdimio apranga, megztiniai, dėvimi vietoj suknelės;

\* vakariniai papuošalai, ryškus makiažas, ekstravagantiška šukuosena.

5. Sportinė apranga ir sportinė avalynė dėvima tik per sporto užsiėmimus ir fizinio ugdymo pamokas.

**III SKYRIUS**

**ATSAKOMYBĖ. PRIEŽIŪRA**

6. Už Reglamento laikymąsi atsako klasės vadovas.

7. Mokytojas, pastebėjęs mokinį, pažeidusį Reglamentą, apie pažeidimą informuoja klasės vadovą,

8. Reglamento laikymasis tikrinamas kartą per mėnesį.

**IV SKYRIUS**

**POVEIKIO PRIEMONĖS**

9. Mokiniui, pažeidinėjančiam Reglamento nuostatas, taikomos poveikio priemonės:

9.1. klasės vadovo pastaba (žodžiu);

9.2. pokalbis su klasės vadovu, tėvų (globėjų/rūpintojų) informavimas;

9.3. pokalbis su socialiniu pedagogu;

9.4. pokalbis VGK posėdyje, dalyvaujant mokiniui, tėvams (globėjams / rūpintojams);

9.5. pokalbis Administracijos susirinkime, dalyvaujant mokiniui, tėvams (globėjams/rūpintojams), klasės vadovui ir VGK atstovui;

9.6. direktoriaus įsakymu skiriama nuobauda arba šalinimas iš gimnazijos.

**V SKYRIUS**

**REGLAMENTO ĮSIGALIOJIMAS**

10. Mokinių aprangos kodo reglamentas įsigalioja nuo 2019 m. rugsėjo 1 d.

\_\_\_\_\_\_\_\_\_\_\_\_\_\_\_\_\_\_\_\_\_\_